ΑΠΟΦΑΣΕΙΣ
Αριθμ. 21613
Αναγνώριση οδού ως προϋφισταμένης του έτους
1923, στην εκτός σχεδίου περιοχή, θέση Σπηλιές
ή Τραπεζίτης της Δημοτικής Ενότητας Φυλής του
Δήμου Φυλής.
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τα άρθρα 8 και 10 του ν. 4447/2016 «Χωρικός σχεδιασμός - Βιώσιμη ανάπτυξη και άλλες διατάξεις» (Α’ 241).
2. Τον ν. 4067/2012 «Νέος Οικοδομικός Κανονισμός»
(Α’ 79).
3. Τον ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» (Α’ 87).
4. Το π.δ. 135/2010 για τον «Οργανισμό της Αποκεντρωμένης Διοίκησης Αττικής» (Α’ 228).
5. Τον ν. 3861/2010 για «Ενίσχυση της διαφάνειας με
την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων
στο διαδίκτυο "Πρόγραμμα Διαύγεια" και άλλες διατάξεις» (Α’ 112).
6. Τον ν. 4257/2014 «Επείγουσες ρυθμίσεις αρμοδιότητας Υπουργείου Εσωτερικών» (Α’ 93) και ειδικότερα το
Κεφάλαιο Γ’ για «Θέματα Αποκεντρωμένων Διοικήσεων»,
άρθρο 56, σε συνδυασμό με τα άρθρα 28 και 28Α του
ν. 4325/2015 (Α’ 47).
7. Την υπ’ αρ. 86780/19-12-2022 (ΥΟΔΔ 1183) απόφαση Υπουργού Εσωτερικών περί διορισμού του Γρηγορίου
Ζαφειρόπουλου του Επαμεινώνδα στη θέση του μετακλητού Γραμματέα Αποκεντρωμένης Διοίκησης Αττικής.
8. Την υπ’ αρ. 3183/2023 (Β’ 9) απόφαση του Γραμματέα Αποκεντρωμένης Διοίκησης Αττικής για μεταβί-
βαση δικαιώματος υπογραφής αποφάσεων, εγγράφων
και άλλων πράξεων στους προϊστάμενους διευθύνσεων
της Γεν. Διεύθυνσης Χωροταξικής, Περιβαλλοντικής και
Αγροτικής Πολιτικής.
9. Την υπ’ αρ. 16424/862/24-2-2020 (ΥΟΔΔ 190) απόφαση Συντονιστή της Αποκεντρωμένης Διοίκησης Ατ-
τικής για συγκρότηση των Συμβουλίων Πολεοδομικών
Θεμάτων και Αμφισβητήσεων (ΣΥ.ΠΟ.Θ.Α.) Α’ στις οκτώ
(8) Περιφερειακές Ενότητες (Π.Ε.) της Περιφέρειας Αττικής, όπως τροποποιήθηκε με τις σχετικές αποφάσεις
του ιδίου.
10. Το άρθρο 65 του ν. 5079/2023 (Α’ 215), με το οποίο
παρατείνεται η θητεία των υφιστάμενων μελών των Συμβουλίων Πολεοδομικών Θεμάτων και Αμφισβητήσεων
(ΣΥ.ΠΟ.Θ.Α.) Α’ μέχρι 30-6-2024.
11. Με την υπ’ αρ. 77238/06-11-2024 αίτηση του Τσίκλου
Ηλία του Κυριάκου, διαβιβάστηκε πλήρης φάκελος δικαιολογητικών για την αναγνώριση οδού έμπροσθεν
αγροτεμαχίου φερομένης ιδιοκτησίας του, ως οδό προ
του έτους 1923.
12. Την υπ’ αρ. 88201/20.12.2024 αίτηση του ιδίου, με
την οποία υποβλήθηκαν συμπληρωματικά στοιχεία της
υπόθεσης.
13. Την υπ’ αρ. 983/09-01-2025 εισήγηση της Διεύθυνσης Περιβάλλοντος και Χωρικού Σχεδιασμού της Απο-
κεντρωμένης Διοίκησης Αττικής.
14. Την από 19-02-2025 γνωμοδότηση της 1ης συνεδρίασης/Θέμα 1ο του ΣΥ.ΠΟ.Θ.Α Α’ Περιφερειακής
Ενότητας Δυτικής Αττικής υπέρ της έγκρισης του αιτήματος για «Αναγνώριση οδού ως προϋφισταμένης του
έτους 1923, στην εκτός σχεδίου περιοχή, θέση Σπηλιές
ή Τραπεζίτης της Δημοτικής Ενότητας Φυλής του Δήμου
Φυλής».
15. Το γεγονός ότι από την παρούσα απόφαση δεν
προκαλείται δαπάνη σε βάρος του προϋπολογισμού του
Δήμου.
16. Η υπό στοιχεία ΔΔΔΔ/Φ.ΕΜΔΔ/19169/08-11-2024
απόφαση της Υφυπουργού Εσωτερικών «Ζητήματα
οργάνωσης και τήρησης του Εθνικού Μητρώου Διαδικασιών ”Μίτος”, κατ’ εφαρμογή του άρθρου 90 του
ν. 4727/2020 (α’184)» (Β’ 6273).
17. Η υπό στοιχεία ΔΔΔΔ/Φ.ΕΜΔΔ/21687/27-12-2025
εγκύκλιος με θέμα «Νέες προβλέψεις επί της διαδικασίας
δημοσίευσης νομοθετικών ρυθμίσεων και κανονιστικών πράξεων στην Εφημερίδα της Κυβερνήσεως -Μη-
χανισμός αυτοματοποιημένης ενημέρωσης του ΕΜΔΔ”Μίτος”» (ΑΔΑ: 9ΜΖΘ46ΜΤΛ6-ΙΑΩ).
18. Η υπό στοιχεία ΔΙΔΔΔΗ/466/10-01-2024 εγκύκλιος
με θέμα «Νέα διαδικασία δημοσίευσης νομοθετικών ρυθμίσεων και κανονιστικών πράξεων στην Εφημερίδα της
Κυβερνήσεως - Μηχανισμός αυτοματοποιημένης ενημέρωσης του ΕΜΔΔ - ”Μίτος”» - (ΑΔΑ: 9ΥΠΘ46ΜΤΛ6-ΨΡΔ).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΤΕΤΑΡΤΟ
Αρ. Φύλλου 260
05.05.2025 20:49:28
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ.
Και επειδή:
- Με βάση την εγκύκλιο 6/2011 της Δ.Ο.Κ.Κ. του
Υ.ΠΕ.Κ.Α. (υπ’ αρ. 27610/6/21-6-2011) σύμφωνα με την
παρ. 3 του άρθρου 283 του ν. 3852/2010, ασκείται από το
Γραμματέα Αποκεντρωμένης Διοίκησης, η αρμοδιότητα
αναγνώρισης οδών ως προϋφισταμένων του 1923 σε
εκτός σχεδίου περιοχές.
- Η διοικητική πράξη «αναγνώρισης οδού ως προϋφιστάμενης του 1923» αποτελεί αυστηρά διαπιστωτική
πράξη, με την οποία τεκμηριώνεται - διαπιστώνεται βάσει συμβολαίων και άλλων επίσημων στοιχείων, ότι η
οδός προϋφίσταται της 16-1-1924 (έναρξη ισχύος του
από 17-7/16-8-1923 ν.δ/τος) και εξακολουθεί να υφίσταται και σήμερα εν τοις πράγμασι. Η πράξη αυτή σε καμία
περίπτωση δεν αφορά στο χαρακτηρισμό του δρόμου
(αγροτικού, κοινοτικού ή δημοτικού), ούτε στα γεωμετρικά του χαρακτηριστικά και στοιχεία, με εξαίρεση το
προς αναγνώριση συνολικό μήκος του.
- Το ΣΥ.ΠΟ.Θ.Α Α’ Περιφερειακής Ενότητας Δυτικής
Αττικής γνωμοδότησε ομόφωνα θετικά σχετικά με την
έγκριση του αιτήματος για «Αναγνώριση οδού ως προϋφισταμένης του έτους 1923, στην εκτός σχεδίου περι-
οχή, θέση Σπηλιές ή Τραπεζίτης της Δημοτικής Ενότητας
Φυλής του Δήμου Φυλής», αποφασίζουμε:
1. Την έγκριση του αιτήματος για «Αναγνώριση οδού
ως προϋφισταμένης του έτους 1923, στην εκτός σχεδίου περιοχή, θέση Σπηλιές ή Τραπεζίτης της Δημοτικής
Ενότητας Φυλής του Δήμου Φυλής».
2. Η παρούσα απόφαση αναρτάται στο διαδίκτυο, σύμφωνα με τον ν. 3861/2010.
3. Κατά της παρούσας απόφασης επιτρέπεται προσφυγή στον Υπουργό Π.ΕΝ., εντός 30 ημερών από την
έναρξη της ισχύος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 260/05.05.2025
Η απόφαση αυτή να δημοσιευθεί στην Εφημερίδα της Κυβερνήσεως.
Νέο Ψυχικό, 7 Απριλίου 2025
Ο Γραμματέας Αποκεντρωμένης Διοίκησης
ΓΡΗΓΟΡΙΟΣ ΖΑΦΕΙΡΟΠΟΥΛΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400260.pdf | Tokens: 5819]